open-index/open-wikipedia-markdown huggingface dataset:
జెపి డుమిని

**జీన్-పాల్ డుమిని ** అలియాస్ **జె. పి. డుమిని ** ఒక దక్షిణాఫ్రికా క్రికెట్ ఆటగాడు.

## బయటి లంకెలు
*
*
*
*
* Interview and coaching video

వర్గం:జీవిస్తున్న ప్రజలు
వర్గం:1984 జననాలు
వర్గం:దక్షిణ ఆఫ్రికా
వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా టీ20 క్రికెట్ క్రీడాకారులు
హాన్సీ క్రోన్యే

**హాన్సీ క్రోన్యే ** ఒక దక్షిణాఫ్రికా క్రికెట్ ఆటగాడు, ఆ దేశ జాతీయ క్రికెట్ జట్టు నాయకుడు. మ్యాచ్ ఫిక్సింగ్ ఆరోపణలతో ఇతనిపై అంతర్జాతీయ క్రికెట్ మండలి జీవితకాల నిషేధం విధించింది.
## బయటి లంకెలు
*Cricinfo Profile
*Match fixing scandal 
*Hansie Cronje killed in a plane crash
*Hansie movie
*Not Cricket 2 – The Captain and The Bookmaker 

వర్గం:1969 జననాలు
వర్గం:2002 మరణాలు
వర్గం:దక్షిణ ఆఫ్రికా
వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
బసవరాజు రాజ్యలక్ష్మి

**బసవరాజు రాజ్యలక్ష్మి** తెలుగు కవయిత్రి. జననం 1904లో. ఆమె ప్రముఖ కవి బసవరాజు అప్పారావు భార్య. అప్పారావుగారు చనిపోయిన తరవాత ఆమె గుంటూరు శారదానికేతనములో శేషజీవితము గడిపేరు.
## రచన రంగంలో
రాజ్యలక్ష్మి *[[సౌదామిని]]* కలం పేరుతో కవితలు వెలువరించారు. ఆమె భర్త ప్రముఖ కవి బసవరాజు అప్పారావు సాంగత్యంలో కవిత్వం పట్ల ఆసక్తి పెంపొందించుకుని కవయిత్రిగా ఎదిగానని స్వయంగా చెప్పుకున్నారు. ఈ క్రమంలో ఆమె హృదయాన్ని కదిలించే కవితలు రాశారు. **అప్పారావు గారు - నేను** పేరుతో ఆత్మకథ రచించారు.

## ఉదాహరణలు
సూర్యుండు పడమటా కుంకేటివేళ
నా నాధు డింటికి వచ్చేటివేళ
చంద్రకాంతం పూలు పూచేటివేళ
నా నాధు డింటికి వచ్చేటివేళ
ఆవు లంబా యనుచు అరిచేటివేళ
నా నాధు డింటికి వచ్చేటివేళ
బీరల్ల పూవుల్లు పూచేటివేళ
నా నాధు డింటికి వచ్చేటివేళ
అరుణోదయమ్ము వేళను
ఆకసమున బారె పిట్ట
లానందముగను బాడుచు
మంగళగీతములతోను!

పారిజాత పూవులన్ని
పడిపోయెను పాదులలో
పుణ్య భరతభూమి పైన
పూలక్షతలు చల్లినటుల!

నే నిటులే గడుపుచుంటి
నీవు లేని జీవితమ్ము,
నొంటిగా విసిగివేసట
నావికుడు లేని నావవలె!
## రచనలు
* దురదృష్టము కావ్యము
* పరిచిత కంఠము 
* ప్రియ నిరీక్షణము 
* ప్రనాయని గీతము
* దురదృష్టం

## మూలాలు

* ఊటుకూరి లక్ష్మీకాన్తమ్మ. ఆంధ్రకవయిత్రులు. 1980

## ఇవి కూడా చూడండి
బసవరాజు అప్పారావు

## వర్గాలు

వర్గం:తెలుగు కవయిత్రులు
వర్గం:1904 జననాలు
వర్గం:కృష్ణా జిల్లా కవయిత్రులు
వర్గం:ఆత్మకథ రాసుకున్న ఆంధ్రప్రదేశ్ మహిళలు
మహాస్వప్న

thumb|మహాస్వప్న (కమ్మిశెట్టి వెంకటేశ్వరరావు)
**మహాస్వప్న (కమ్మిశెట్టి వెంకటేశ్వరరావు) ** తెలుగు సాహిత్యంలో సంచలనం సృష్టించిన దిగంబర కవులలో ఒకరు. మహాస్వప్న అసలు పేరు కమ్మిశెట్టి వెంకటేశ్వరరావు. దిగంబర కవిత్వోద్యమం ప్రారంభించినప్పుడు మహాస్వప్న పేరుతో రచనలు చేశారు.

## జీవిత విశేషాలు
మహాస్వప్న లింగసముద్రం లో కమ్మిశెట్టి వెంకయ్య, నారాయణమ్మలకు ఏకైక కుమారునిగా జన్మించాడు. వృత్తి రీత్యా వ్యవసాయదారుడైన అతను బ్రహ్మచారిగానే ఉండిపోయారు. అతనికి ఒక చెల్లెలు ఉంది. లింగసముద్రంలో ఆయన ఆమె దగ్గరే ఉంటూ వచ్చారు. ఇంటర్మీడియెట్‌ వరకు ప్రకాశం, నెల్లూరు జిల్లాల్లో చదువుకున్నాడు. ఉన్నత విద్య కోసం హైదరాబాద్‌కు వెళ్లాడు.

## రచన రంగం
నిశ్శబ్దంగా ఉన్న కవిత్వరంగాన్ని హఠాత్తుగా ఉవ్వెత్తైన కెరటంలా విరుచుకుపడ్డ దిగంబర కవితోద్యమ నిర్మాతల్లో ఆయన ఒకరు. హైదరాబాదులోని వివేకవర్థిని కళాశాలలో బి.ఎ.చదువుతున్న రోజుల్లో అభ్యుదయ, ప్రగతిశీల సాహిత్యంతో అతనికి పరిచయం ఏర్పడింది. 1958లో పత్రికా సంపాదకుడు నార్ల చిరంజీవి సహకారంతో పద్దెనిమిదేళ్ల వయసులోనే చందమామ పేరుతో బాలకవితా సంపుటి వెలువరించారు. 1964లో అగ్నిశిఖలు, మంచుజడులు, స్వర్ణధూళి కవితాసంపుటాలను ప్రచురించాడు. గొప్పశైలితో పరుషమైన, తీవ్రమైన, చురుక్కుమనిపించే పదజాల కూర్పు వీరి ప్రత్యేకత. కొన్ని సంవత్సరాల పాటు హైదరాబాదులో పత్రికా రంగంలో సంపాదకునిగా, బ్యాకు ఉద్యోగిగా పనిచేసాడు. 

### కవితా ఉద్యమం
1965లో విప్లవ భావాలు కలిగిన తోటి స్నేహితులు మానేపల్లి హృషికేశవరావు, యాదవ రెడ్డి, బద్దం బాస్కరరెడ్డి, వీరరాఘవాచార్యులు, మన్మోహన్ సహాయ్ లతో వస్తువు, శిల్పం, శైలుల్లో అతినవ్యమైన పంథా అనుసరిస్తూ "దిగంబర కవిత్వం" అనే ఉద్యమాన్ని ప్రారంభించారు. దిగంబర కవిత్వోద్యమ ఉత్సాహంలో వీరు తమ పేర్లను మార్చుకుని ప్రతీకాత్మకంగా నగ్నముని, నిఖిలేశ్వర్, చెరబండరాజు, జ్వాలాముఖి, మహాస్వప్న, భైరవయ్యలుగా మారారు. వివిధ పత్రికల్లో, సంపుటాల్లో వచ్చిన వీరి కవిత్వం సాహిత్యలోకాన్నే కాక సమాజంలోని వివిధ వర్గాలను ఉలిక్కిపడేలా చేసింది. మూడు సంవత్సరాల పాటు వీరి కవిత్వం తెలుగు సాహిత్యాన్ని ఏలిందని చెప్పవచ్చు.

ఎంత హఠాత్తుగా ప్రారంభమైందో అంతే హఠాత్తుగా ఈ ఉద్యమం 3సంవత్సరాల అనంతరం తెరమరుగైంది. అనంతరం దిగంబర కవులు విడిపోయారు.
పూర్తి స్థాయి వ్యాసం : దిగంబర కవులు నగ్నముని, నిఖిలేశ్వర్, చెరబండరాజు, జ్వాలాముఖి నలుగురు కవులు విరసం (విప్లవ రచయితల సంఘం) లోను‌, భైరవయ్య‌, మహాస్వప్న అరసం (అభ్యుదయ రచయితల సంఘం) లోను చేరారు.

మహాస్వప్న రచనలు సూటిగా, ఘాటుగా ఉంటూ పాఠకుల్ని లోతుగా ఆలోచింపజేస్తాయి

అతను 2019 జూన్ 25న లింగసముద్రంలోని తన గృహంలో మరణించాడు.

## కవితలు
 వికారపు శిలల్ని మానవులుగా మలిచేందుకు
 మరణించిన భగవంతునికి ప్రాణం పోసేందుకు
 నేను వస్తున్నాను దిగంబరకవిని - వాచవిని
 రాత్రి ఉదయిస్తున్న ప్రతిభారవిని
 కలియుగం రేడియోగ్రామ్ లో
 గిరగిర తిరుగుతున్న సా.శ. ఇరవయ్యో శతాబ్దం రికార్డు మీద పిన్నునై
 మానవత రెండు కళ్ళూ మూసుకుపోయినప్పుడు
 విప్పుకుంటున్న మూడోకన్నునై
 కాలం వాయులీనం మీద కమానునై
 చరిత్ర నిద్రాసముద్రం మీద తుఫానునై. (*గ్లానిర్భవతి భారత* కవితలోని భాగం) 

## ఇవి కూడా చూడండి

*నగ్నముని
*నిఖిలేశ్వర్
*చెరబండరాజు
*జ్వాలాముఖి
*భైరవయ్య

## మూలాలు


వర్గం:తెలుగు కవులు
వర్గం:దిగంబర కవులు
వర్గం:ప్రకాశం జిల్లా కవులు
వర్గం:కలం పేరుతో ప్రసిద్ధులైన ఆంధ్రప్రదేశ్ వ్యక్తులు
వర్గం:2019 మరణాలు
డీవీడీ

**డీవీడీ** డిజిటల్ ఆప్టికల్ డిస్క్ స్టోరేజ్ పద్ధతి. సినిమాలు, పాటలు, దస్త్రాలు లాంటి సమాచారం భద్రపరచేందుకు వాడే ఉపకరణం. ఇది 1995లో ఫిలిప్స్, సోనీ, తోషీబా,, పానసోనిక్ సంస్థల ద్వారా సంయుక్తంగా కనిపెట్టి, అభివృద్ధి పరిచబడింది. సీడీ పరిమాణంలోనే ఉండే డీవీడీ జ్ఞప్తి (దస్త్రాల నిలువ) విషయంలో సీడీకన్నా ఎక్కువ సామర్థ్యం గలది.

ముందస్తుగా రూపొందించబడే డీవీడీలు భారీ స్థాయిలో మోల్డింగ్ మషీనుల ద్వారా ముద్రించబడతాయి, ఈ డీవీడీలను డీవీడీ-రోం (రీడ్ ఆన్లీ మెమరీ) అంటారు. ఎందుకంటే ఈ డీవీడీలపై సమాచారం ఒకసారి రాయబడ్డాక కేవలం చదవవచ్చు, మరలా కొత్త ఫైళ్ళను చేర్చడం, ఉన్న సమాచారం తీసివేయడం లాంటివి ఉండవు. ఖాళీ డీవీడీల లోకి డీవీడీ రికార్డర్ ద్వారా సమాచారాన్ని, దస్త్రాలను ఎక్కించవచ్చు. ఒకసారి ఎక్కించాక డీవీడీ-ఆర్ అని ఉన్నవి డీవీడీ-రోంగా మారిపోతాయి. మరలా-మరలా రాయదగ్గ డీవీడీలలో (డీవీడీ-ఆర్‌డబ్లూ, డీవీడీ+ఆర్‌డబ్లూ, డీవీడీ-రాం) ఎన్నిసార్లయినా చెరిపి కొత్త సమాచారాన్ని జోడించవచ్చు.

## మూలములు


వర్గం:కంప్యూటరు హార్డువేర్
వర్గం:కంప్యూటర్ సంబంధిత వ్యాసాలు
నెమలికంటి తారకరామారావు

**నెమలికంటి తారకరామారావు** (మార్చి 5, 1937) కథకుడు, నవలాకారుడు, నాటకకర్త, నటుడు. దాదాపు 40కి పైగా నాటకాలు, నాటక పరిశోధన గ్రంథాలు, నవలలు, కథలు రచించారు.

## జననం - విద్యాభ్యాసం
గుంటూరు జిల్లా, అమరావతి సమీపంలోని నెమలికల్లు లో 1937, మార్చి 5 న జన్మించాడు. తల్లిదండ్రులు సీతారామమ్మ, మృత్యుంజయశర్మ. మృత్యుంజయశర్మ స్వాతంత్ర్య సమరయోధుడు. తారకరామారావు విద్యాభ్యాసం అమరావతి, గుంటూరు, హైదరాబాద్ లలో జరిగింది.

## ఉద్యోగం
ఆంధ్రప్రదేశ్ విద్యాశాఖలో వివిధ హోదాల్లో పనిచేసి, ఇంటర్మీడియట్ విద్యాశాఖలో సహాయ సంచాలకులుగా 1995లో పదవీ విరమణ చేశారు.

## నట ప్రస్థానం
తారకరామారావు మొట్టమొదట గనిపిశెట్టి వేంకటేశ్వరరావు **భలేపెళ్లి** నాటకంలో, ఆ తరువాత లింగమూర్తి రచించిన **వెంకన్న కాపురం**లో వేంకటేశ్వర్లు పాత్రలో నటించాడు. రంగస్థల, ఆఖాశవాణి, దూరదర్శలలో 1959 నుండి 1982 వరకు నటుడిగా కొనసాగారు.

## రచనలు
### నాటకాలు
# ఆత్మసాక్షి (1969)
# మహాప్రస్థానం (1971)
# శరణం గచ్చామి (1973)
# నాతి చరామి (1974)
# బకాసుర (1990) (బొంబాయి, అహ్మదాబాద్, సూరత్ లలో ప్రదర్శించబడింది)
# జనమేజయం (1997) (ఈ నాటకం భారత రంగఉత్సవ్ (2001)లో రసరంజని వారిచే ప్రదర్శించబడింది)
# యజ్క్షసేని ఆత్మకథ (కాంచిపురంలో ప్రదర్శించబడింది)

### నాటికలు
# వరుడు కావాలి (1980)
# షరా మామూలే (1981)
# వీధి నాటకం (1983)
# మేలు కొలుపు (1985)

మహాప్రస్థానం నాటకం అనేకసార్లు ప్రదర్శించబడింది. శరణం గచ్చామి నాటకం ఆంధ్రప్రదేశ్ ప్రభుత్వం కుటుంబ సంక్షేమ శాఖ రాష్ట్రంలోని వివిధ ప్రాంతాలలో ప్రదర్శించింది. శ్రీకళానికేతన్ సంస్థను స్థాపించి, ఆ సంస్థ తరపున 30 నాటక, నాటికలను హైదరాబాదు లోనూ, రాష్ట్రంలోని వివిధ ప్రాంతాలలోనూ ప్రదర్శింపజేశారు.

## పురస్కారాలు
# చరమాంకం (నాటకం)- పొట్టి శ్రీరాములు తెలుగు విశ్వవిద్యాలయం ఉత్తమ రచన పురస్కారం (1982), రాష్ట్ర ప్రభుత్వ పురస్కారం (1987)
# నాతి చరామి (నాటకం)- తృతీయ బహుమతి, ఆంధ్రజ్యోతి నాటక పోటీలు.
# తెలుగు విశ్వవిద్యాలయం ధర్మనిధి పురస్కారం.
# ఆజోవిజో కందాళం వారి రంగస్థల పురస్కారం.
# యువకళావాహిని రంగస్థల పురస్కారం.
# రసమయి రంగస్థల పురస్కారం.
# రసరంజని రంగస్థల పురస్కారం. (జూలై 1, 2015 గరిమెళ్ళ రామమూర్తి గారి 79వ జయంతి సందర్భంగా)

## మూలాలు
* నెమలికంటి తారకరామారావు, నాటక విజ్ఞాన సర్వస్వం, పొట్టి శ్రీరాములు తెలుగు విశ్వవిద్యాలయం ప్రచురణ, హైదరాబాదు, 2008., పుట. 330.

వర్గం:తెలుగు నాటక రచయితలు
వర్గం:తెలుగు రంగస్థల నటులు
వర్గం:1937 జననాలు
వర్గం:గుంటూరు జిల్లా నాటక రచయితలు
వర్గం:గుంటూరు జిల్లా రంగస్థల నటులు
వర్గం:గుంటూరు జిల్లాకు చెందిన ప్రభుత్వ ఉద్యోగులు
కొబ్బరిపీచు

**కొబ్బరిపీచు** కొబ్బరికాయలో ఉండే పీచు ద్వారా సేకరించబడుతుంది. ఇది తాళ్ళు, బ్రష్షులు, పరుపులు, గుమ్మంబయట కాళ్ళు తుడ్చుకునే గుడ్డ మొ॥ తయారు చేసేందుకు వాడబడుతుంది. సాంకేతికంగా కొబ్బరి చిప్ప నుండి, కొబ్బరి కాయ ఉపరితలం మధ్య ఉన్నదే పీచు. ఉద్యాన అభివృద్ధిలో, కూలర్ లకు, కార్లు, ఇళ్ళకు తెరలుగా వాడెందుకు కూడా ఉపయోగించవచ్చు.

## కొబ్బరి పీచు పేరు వెనుక చరిత్ర
ఆంగ్లములో దీనిని 'coir' గా పిలుస్తారు. ఈ పదము మలయాళ (കയർ ), తమిళ (கயிறு ) పదమైన 'కాయిర్ ' నుండి ఉద్భవించింది.

## చరిత్ర
ప్రాచీనకాలం నుండే కొబ్బరిపీచుతో తాళ్ళు, మోకులు తయారుచేసి వాడుకునే పద్ధతి ఉంది. మలేసియా, జావా, సుమత్రా, చైనా, అరబ్బు దేశాలకు పడవలలో తాళ్ళకు పీచును వాడారు. 11వ శతాబ్దం నాటి అరబ్బు సాహిత్యంలో భారతీయ నావికుల ద్వారా విస్తృత స్థాయిలో కొబ్బరి పీచుతో చేసిన తాళ్ళ వాడకం గురించి కనిపిస్తుంది.

## మూలాలు

## బయటి లంకెలు

వర్గం:కొబ్బరి ఉత్పత్తులు
స్టెయిన్ లెస్ స్టీల్

పూర్వ కాలంలో వంటింటి సామానులు కేవలం మట్టి పాత్రలే. కాలానుగుణంగా వాటి స్థానంలో, ఇనుప వస్తువులు, రాగి, ఇత్తడి వస్తువువులు వచ్చి మట్టి పాత్రల స్థానాన్ని ఆక్రమించాయి. కాని ఈ లోహపాత్రలు త్వరిత గతిన తృప్పు పట్టి పాడైపోవడముతో అదో పెద్ద సమస్యగా మారినది. అంతేగాక వంటలలో ఉపయోగించే చింత పండు వంటి పులుసు పదార్థలతో ఆ పాత్రలలో వండిన ఆహార పదార్థాల రుచిలో తేడా వచ్చేది. ఒక్కొసారి విష తుల్యమైయ్యేవి. వాటికి విరుగుడుగా అల్యూమినియం అనే లోహం వంట పాత్రల తయారీలో ప్రవేశించింది. ఈ పాత్రలు తేలికగాను, చౌకగాను, తృప్పు పట్టనివిగానుండుట వలన చాల కాలము అవే రాజ్యమేలాయి. ఆ తర్వాత స్టెయిన్ లెస్ స్టీల్ ఆ రంగంలో ప్రవేశించి ఉన్నత స్థానాన్ని అక్రమించి రాజ్య మేలుతున్నది.

## ఆవిర్భావం
లోహ వస్తువులు తృప్పు పట్టి త్వరగా పాడైపోతుండడముతో, దానికి విరుగుడుగా 1913 లో బ్రిటన్ కు చెందిన హ్యారీ బ్రియర్లీ *స్టెయిన్ లెస్ స్టీల్ *ను కనుగొన్నాడు. ఇనుము లేదా ఉక్కుకు విభిన్న లోహాలను భిన్న పాళ్ళలో జోడిస్తూ తృప్పు పట్టని లోహ మిశ్రమాన్ని తయారుచేయాలని పరి శోధనలు చేశారు. ఆ క్రమంలో 'క్రోమియం* పాళ్ళు ఎక్కువ వున్న లోహ మిశ్రమాలు త్వరగా తృప్పు పట్టవని ముందుగా తెలుసుకున్నాడు * హ్యారి. అందుకే దీనిని వంట సామానులకు వాడకానికి పేటెంట్ హక్కుని పొండాడు.

## వంటింటిలో వాడకం
స్టీలు పాత్రలు త్రుప్పుపట్టక పోవడం, చింత పండు వంటి పులుసు పదార్థల వల్ల వంటలో రుచి మారక పోవడము, చాల అందంగా వుండడము, తేలికగా వుండము, అత్యంత గట్టిగా వుండటము, అతి పల్చని రేకులుగా తయారు చేయగల అవకాశముండడంతోను, వాడిన తర్వాత శుభ్ర పరచడము అతి సులబము కావడముతో ఎంత కాలమైనా వాటి మెరుపు తగ్గక పోవడంతో  ఈ స్టెయిన్ లెస్ స్టీలు పాత్రలు ప్రపంచ వ్యాప్తంగా ముఖ్యంగా భారత దేశంలో వీటి ఉపయోగము విపరీతంగా పెరిగి పోయింది. మిగతా లోహాలను తోసి రాజని ప్రధమ స్థానంలో కూర్చున్నది. ఒకప్పుడు స్టెయిన్ లెస్ స్టీలు గ్లాసులో కాపీ త్రాగడం అంటే అదొక హుందా తనానికి ప్రతీక గా వుండేది. అటువంటిది అనేక రూపాలు సంతరించుకొని అతి సామాన్యునికి కూడ అందు బాటులోని వచ్చినది స్టెయిన్ లెస్స్ స్టీల్.

## ఇతరత్రా ఉపయోగాలు
ప్రస్తుతం స్టెయిన్ లెస్స్ స్టీలు కేపలం వంట పాత్రలకే కాక అనేక విధానలుగా ఉపయోగంలో వున్నది. యంత్రాలలోను, వాహనాలలోను, అలంకరణ వస్తువులలోను, పూజా సామాగ్రి లోను, గృహాలంకరణలోను, , వంటింటి సింకులకు, అల్మారాలకు, ఇలా అనేక విధాలుగా ఈ స్టెయిన్ లెస్ స్టీలును ఉపయోగిస్తున్నారు. స్టెయిన్ లెస్ స్టీలు ఉపయోగము లేని రంగ మంటు ఏదీ లేదు. అలంకరణ వస్తువులైన వాచీలలో ఇది ఏనాడో ప్రవేశించింది. అంతేకాక స్త్రీల అలంకారమైన నగల రూపంలో కూడ ఇది ప్రవేశించింది.

## వైద్య రంగంలో ఉపయోగం
వాతావరణ పరిస్తితులకు పాడవని లక్షణము గల్ స్టెయిన్ లెస్స్ పరికరాలు వైద్య విభాగములో ఎక్కువగా ఉపయోగములో వున్నవి. ఆరోగ్య పరిరక్షణకు ఇదెంతో ముఖ్యము.
## ఎన్నో రకాలు

ఇనుము, ముడి ఇనుము, కార్బన్ స్టీల్,  ఇలా లోహాలలో అనేక రకాలున్నట్లే స్టెయిన్ లెస్ స్టీలో కూడ అనేక రకాలున్నాయి. ఆవిధంగా స్టెయిన్ లెస్ స్టీల్ లో 150 రకాలున్నాయి. కాని వాటిలో ఎక్కువగా ఉపయోగములో వున్నవి మాత్రము 15 రకాలె.

## రంగు రంగుల స్టెయిన్ లెస్ స్టీల్
అతి తక్కువ నీలి రంగులో వుండే స్టెయిన్ లెస్ స్టీల్ ఇప్పుడు అనేక రంగులలోకూడ కను విందు చేస్తున్నది. వాటికి రంగు లద్దడంతో కాకుండా... క్రోమియం, సల్ల్ప్యూరిక వంటి ఆమ్ల పూరిత ద్రావణాలలో ముంచి వాటిని బంగారు, రాగి, వెండి, గులాబి, ఇలా పలు రంగుల్లో స్టెయిన్ లేస్ పరికరాలు వస్తున్నాయి. రంగుతోపాటు వాటికున్న మెరుపు కూడా వాటి అందాన్ని ఇనుమడింప చేస్తున్నవి.

మూల: ఈనాడు. ఆదివారం: 22/12/2013

వర్గం:మిశ్రమ లోహాలు
కర్నూలు జిల్లా కథా రచయితలు

మనిషి పరిణామక్రమంలో కథప్రాధాన్యత అనన్యసామాన్యం. రాతి యుగపు మనిషి సంఙలతో అభివృద్ధికి బాటలు వేస్తే అనంతర కాలంలో మనిషికి సంఘజీవనం ప్రాణావసరమయ్యింది. ఆ సమయంలోనే భాష ఆవిర్భవించింది. మనిషి నుండి మనిషికి సమాచారం చేరవేయడానికి చిన్న చిన్న పదాలతోకూడిన కథలు ఊపిరి పోసుకున్నాయి. దేశాలవారీగా ప్రాంతాలవారీగా భాష రూపాంతరం చెందుతూ ప్రాంతీయ జీవన స్థితిగతుల నేపథ్యంలో అప్పటి ఆలోచనాపరులు మౌఖిక కథల ప్రచారప్రయాణం ప్రారంభించారు. తదనంతర కాలంలో భాష లిపిరూపం సంతరించుకోవడంతో కథాప్రయాణం వేగం పుంజుకుంది. నాటి రాజుల కాలం నుంచి ఈ ప్రాంతంలో కథ ప్రచారంలో ఉన్నప్పటికి ముద్రణా రంగం అందుబాటులోకి వచ్చిన తరువాత సామాన్య ప్రజానీకానికి సైతం చేరువ అయ్యింది. మన జీవితంలో కథ ఒక భాగమయ్యింది. ఆంధ్రదేశంలోని ప్రతీ జిల్లాలో కథకులు ఉద్భవించారు. తెలుగు కథకు అత్యంత ఆదరణగల జిల్లాలో కర్నూలు జిల్లా ఒకటి. ఈ జిల్లా ఎంతో మంది తెలుగు కథకులకు జన్మనిచ్చింది. ఇంతవరకు అందుబాటులో ఉన్న సమాచారం ప్రకారం ఎంతో మంది కథకులు ఈ జిల్లాలో లబ్ధప్రతిష్ఠులుగా పేరుపొందారు. వర్తమాన కాలంలో వందలాదిమంది కథారచయితలుగా రాణిస్తున్నారు.
## రచయితల జాబితా

## బేరి మధుసూధన్
బేరి మధుసూదన్ కర్నూలు జిల్లాలోని ఆత్మకూరు మండలంలోని ఎదురుపాడులో 1974 నవంబరు 5న జన్మించాడు. బేరి మధుసూదన్ చార్మింగ్ ప్రింస్, మధురిమ, గంధర్వ, కాసనోవా అనే కలం పేర్లతో రచనలు సాగించాడు.
## చక్కిలం విజయలక్ష్మి
చక్కిలం విజయలక్ష్మి కర్నూలు జిల్లా రాజధాని అయిన కర్నూలు నగరంలో జన్మించింది.

## గొట్టిముక్కల సుబ్రహ్మణ్య శాస్త్రి
గొట్టిముక్కల సుబ్రహ్మణ్య శాస్త్రి 1944 సెప్టెంబరు 20న కర్నూలు జిల్లాలోని నంద్యాలలో జన్మించాడు. గొట్టిముక్కల సుబ్రహ్మణ్య శాస్త్రి దినకర్, శాస్త్రీజీ, శాస్త్రీజీ బాంచవేయ, మణి, శిఖవాహన అనే కలం పేర్లతో కథారచన చేసారు.

## గుంపుల వెంకటేశ్వర్లు
గుంపుల వెంకటేశ్వర్లు కర్నూలు జిల్లా బీరవోలు 1963 జూన్ మాసం 2న నగరంలో జన్మించాడు. గుంపుల వెంకటేశ్వర్లు గుంపుల, గుర్జణవాణి, గుంపులవాణి అన్న కలంపేర్లతో కథారచన 
కొనసాగించాడు.
thumb|కొండారెడ్డి బురుజు
గున్నంరాజు సాయిబాబా కర్నూలు జిల్లా ప్రధాన నగరంలో 1946 అక్టోబరు 1న జన్మించాడు.

## ఇవి కూడా చూడండి
* అనంతపురం జిల్లా తెలుగు కథారచయితలు
* కడప జిల్లా కథా రచయితలు
* చిత్తూరు జిల్లా కథా రచయితలు
* తూర్పు గోదావరి జిల్లా కథా రచయితలు
* పశ్చిమగోదావరి జిల్లా కథా రచయితలు
* కరీంనగర్ జిల్లా కథా రచయితలు
* మెదక్ జిల్లా కథా రచయితలు
* వరంగల్ జిల్లా కథా రచయితలు
* అదిలాబాద్ జిల్లా కథా రచయితలు
* నల్గొండ జిల్లా కథా రచయితలు
* మహబూబ్ నగర్ జిల్లా కథా రచయితలు
* కృష్ణా జిల్లా కథా రచయితలు
* ప్రకాశం జిల్లా కథా రచయితలు
* నెల్లూరు జిల్లా కథా రచయితలు
* గుంటూరు జిల్లా కథా రచయితలు
* ఖమ్మం జిల్లా కథా రచయితలు
* జాతీయ తెలుగుకథా రచయితలు

## వెలుపలి లింకులు

వర్గం:తెలుగు కథా రచయితలు
వర్గం:రాయలసీమ
వర్గం:కర్నూలు జిల్లా రచయితలు
వర్గం:జాబితాలు
దూసి రామమూర్తి శాస్త్రి

**దూసి రామమూర్తి శాస్త్రి** గారు సంస్కృతాంద్ర పండితులుగా ప్రసిద్ధులు: విద్వాన్ దూసి రామ మూర్థి శాస్త్రి గారు విజయనగర మహా రాజా వారి సంస్కృత కళాశాలలో ఆంధ్ర పండితులుగా పనిచేశారు. వీరు వర్ఘుల శీతారామ శాత్రిగారి శిష్యులు. భారతి వంటి ఎన్నో పత్రికలలో సాహిత్య సంభందమైన ప్రామాణిక గ్రంథాలు వ్రాసారు. చిన్నయసూరి గారి బాల వ్యాకరణానికి *సారస్య సర్వస్య పేటిక * అనే వ్యాఖ్యాన గ్రంథం వ్రాశారు.[ 'ఉదయ సుందరి ' సోడ్డల కవి గ్రంథానికి అను వాదం.

## తెలుగులో బౌధ్ద సాహిత్యం
తెలుగులో బౌద్ధ సాహిత్యం చాల ఎక్కువగానె వచ్చింది. అది అనేక సాహిత్య ప్రక్రియల్లోనే కాకుడా బౌద్ధ శిల్పం, కళల గురించి అనేక రచనలు వెలువడ్డాయి. బౌద్ధం ప్రచారం చేసిన అష్టాంగ మార్గం, త్రిపిటకాలు, బోల్ధనలు, మొదలగునవి అనువాద రూపలో అచ్చయ్యాయి. వందలాది నాటికలు, గేయాలు, కథలు, పద్యాలు బౌద్ధ మత ప్రాశస్త్యం గురించి తెలుగులో అచ్చాయ్యాయి.

## దూసి రామమూర్తి గారి గ్రంథం
దూసి రామ మూర్తి గారు *గౌతమ బుద్ధుని జీవితము * అనే గ్రంథాన్ని 24 ఏప్రిల్ 1929 వ్రాశారు. కాని కొన్ని కారణాంతార వలన అది అచ్చుకు నోచుకోలేదు. రాజ మండ్రి వాస్తవ్యువులు శ్రీ విశ్వ నాథ గోపాల కృష్ణ గారు గౌతమీ విద్యా పీఠం ప్రాచ్య కళాశాల, ప్రధానోపాధ్యాయులుగా వున్నప్పుడు ఆ గ్రంథ ప్రతిని వెలుగులోకి తెచ్చారు. అన్ని విధాల సమగ్రముగా నున్న ఈ గ్రంథం మంజరీ ద్విపదలో రచించారు. ఈ గ్రంథంలో సమయోచిత సంభాషణలు, సందర్భాను సారమైన వర్ణనలు ఉన్నాయి.

## ప్రచురణ
ఈ గ్రంథాన్ని *గౌతమ బుద్ధుని జీవితము ... ద్విపద కావ్యం * అనేపేరుతో 'ఆంధ్ర ప్రదేశ్ ప్రభుత్వ ప్రాచ్య లిఖిత గ్రంథాలయం, పరిశోధనాలయం వారఉ ' 2006 లో ప్రచురించారు.
## మూలాలు

{మూలం} జయధీర్ తిరుమల రావు, డైరెక్టర్, ఆంధ్ర ప్రదేశ్ ప్రభుత్వ ప్రాచ్య లిఖిత గ్రంథాలయం, పరిశోధనాలయం వారు గ్రంథానికి వ్రాసిన ముందు మాట:

వర్గం:తెలుగు రచయితలు
వర్గం:విజయనగరం జిల్లా రచయితలు
చింతలపాలెం (జరుగుమల్లి)

**చింతలపాలెం** అనేది భారతదేశంలోని ఆంధ్రప్రదేశ్ రాష్ట్రంలోని ప్రకాశం జిల్లాలోని జరుగుమిల్లి మండలంలో ఉన్న ఒక గ్రామం. ఇది ఆంధ్ర ప్రాంతానికి చెందినది. ఇది జిల్లా ప్రధాన కార్యాలయం ఒంగోలు నుండి దక్షిణం వైపు 26 కి.మీ దూరంలో ఉంది. తెలంగాణ రాష్ట్ర రాజధాని హైదరాబాద్ నుండి 323 కి.మీ దూరంలో ఉంది. 

చింతలపాలెం పిన్ కోడ్ 523274 మరియు పోస్టల్ ప్రధాన కార్యాలయం టంగుటూరు బస్టాండ్.

చింతలపాలెం దక్షిణం వైపు కందుకూరు మండలం, తూర్పున టంగుటూరు మండలం, తూర్పున సింగరాయకొండ మండలం, పశ్చిమాన కొండపి మండలం చుట్టూ ఉంది.

కందుకూరు, ఒంగోలు, కావలి, చీరాల చింతలపాలెంకు సమీపంలోని నగరాలు.

ఇది బంగాళాఖాతానికి దగ్గరగా ఉంది. వాతావరణంలో తేమ ఉండే అవకాశం ఉంది.

## గ్రామ ప్రముఖులు
నల్లమోతు చెంచు రామానాయుడు: మాజీ మంత్రి , నెల్లూరు జిల్లా బోర్డు అధ్యక్షుడిగా పనిచేశారు .
## మూలాలు

## వెలుపలి లంకెలు
క్లోరోక్విన్

**క్లోరోక్విన్** (**Chloroquine** ) మలేరియా నివారణలోనూ, వైద్యంలోనూ ఉపయోగించే ప్రధానమైన మందు.

దీనిని మొదటిసారిగా బేయర్ ప్రయోగశాలకు చెందిన హాన్స్ ఆండర్‌సాగ్ (Hans Andersag) 1934 లో కనుగొన్నారు. అతడు దీనిని రిసోచిన్ ("Resochin") అని పేరుపెట్టాడు. అయితే ఇది ఒక శతాబ్దం పాటు మానవులలో ప్రయోగించబడలేదు. అయితే రెండవ ప్రపంచ యుద్ధం కాలంలో మలేరియా వైద్యంలో ఉపయోగించబడింది. 1947లో బహుళ ప్రాచుర్యం పొందింది.
మలేరియా నివారణ ఔషధంగా పేరొందిన క్లోరోక్విన్‌ను కొవిడ్‌-19 చికిత్సలో వినియోగించవచ్చని ఇండియన్‌ మెడికల్‌ రీసెర్చ్‌ కౌన్సిల్‌ (ఐసీఎంఆర్‌) ఇటీవల ప్రకటించింది. కొవిడ్‌-19 ముప్పు ఎక్కువగా ఉన్నవారు మాత్రమే ఈ మందును వాడాలని, వైద్యులను సంప్రదించకుండా ఇష్టారీతిగా దీన్ని ఉపయోగించకూడదని మార్గదర్శకాలను విడుదల చేసింది.
క్లోరోక్విన్‌ను మలేరియా నివారణకు మాత్రమే ఉపయోగించాలని యూఎస్‌ఎఫ్‌డీఏ (అమెరికా ఫుడ్‌ అండ్‌ డ్రగ్‌ అడ్మినిస్ట్రేషన్‌) స్పష్టంచేసింది. కొవిడ్‌-19 సోకినవారికి క్లోరోక్విన్‌ను ఉపయోగించాలని యూఎస్‌ఎఫ్‌డీఏ గానీ ప్రపంచ ఆరోగ్య సంస్థ గానీ సూచించలేదు 
## మూలాలు

వర్గం:మందులు
సాలిసిలిక్ ఆమ్లం

**సాలిసిలిక్ ఆమ్లం** (**Salicylic acid**) ఒక రకమైన ఆమ్లం. ఈ పేరు లాటిన్ *[[salix]]* అనగా ఇంగ్లీష్ విల్లో చెట్టు *willow tree*, బెరడు నుండి తీయడం వలన వచ్చింది. ఇది ఒక మోనోహైడ్రో బెంజోయిక్ ఆమ్లం, ఒక రకమైన ఫినోలిక్ ఆమ్లం, బీటా హైడ్రాక్సీ ఆమ్లం. ఇది రంగులేని స్పటికపు ఆర్గానిక్ ఆమ్లం మొక్కల హార్మోన్ గా వుపయోగపడుతుంది. ఇది సాలిసిన్ (salicin) నుండి తయారుచేయబడుతుంది. ఆస్పిరిన్ యొక్క ముఖ్యమైన భాగం. మొటిమ ల వైద్యంలో ప్రధాన పాత్ర పోషిస్తుంది. దీని లవణాలను సాలిసిలేట్లు (**salicylates**) అని పిలుస్తారు.

## ఉపయోగాలు
ఆస్పిరిన్ (ఆసిటిల్ స్యాలిసిలిక్ ఆమ్లం) ఒక salicylate (sa-LIS-il-ate). ఇది శరీరం కలిగించే నొప్పి, జ్వరం, నొప్పి పదార్థాలు తగ్గించడం ద్వారా పనిచేస్తుంది.ఆస్పిరిన్ నొప్పి చికిత్స, జ్వరం తగ్గించడానికి ఉపయోగిస్తారు. ఇది కొన్నిసార్లు గుండె పోట్లు, ఛాతీ నొప్పి (ఆంజినా) చికిత్స లేదా నివారించుటకు ఉపయోగిస్తారు. ఆస్పిరిన్ను వైద్యుడి పర్యవేక్షణలో హృదయనాళ పరిస్థితులు కోసం వాడాలి.

## మూలాలు

## బయటి లింకులు
* Safety MSDS data 
* International Chemical Safety Cards | CDC/NIOSH

వర్గం:ఆమ్లాలు
వర్గం:మందులు
హాలోపెరిడాల్

హాలోపెరిడాల్ (**Haloperidol**) ఒక విధమైన పిచ్చి మొదలైన రోగాలకు వైద్యంలో ఉపయోగించే మందు. ఇది డోపమిన్ (dopamine) కు వ్యతిరేకంగా పనిచేస్తుంది. ఇది బ్యుటిరోఫినోన్ (butyrophenone) నుండి తయారుచేయబడుతుంది.

Haloperidol is an older antipsychotic used in the treatment of schizophrenia and acute psychotic states and delirium. A long-acting decanoate ester is used as an injection given every four weeks to people with schizophrenia or related illnesses who have poor adherence to medication regimens and suffer frequent relapses of illness, or to overcome the drawbacks inherent to its orally administered counterpart that burst dosage increases risk or intensity of side effects.

వర్గం:మందులు
కేలండర్ 2014

## [[గ్రెగోరియన్ కేలండర్]]

## తెలుగు కేలండర్/పంచాంగం
తెలుగు సంవత్సరం ఉగాది నుండి ఉగాది వరకుగా ఉంటుంది. అంటే, మార్చి 3వ వారం నుండి, మార్చి 3వ వారం వరకు.

2014 ఉగాది (మార్చి 23) నుండి "శ్రీ నందన నామ సంవత్సరం" మొదలవుతుంది.

## పండుగలు

మార్చి 2014 లో:

 31 - ఉగాది, శ్రీ జయ నామా సంవత్సర, చైత్ర మాస ప్రరంభం యొక్క ప్రారంభ రోజు

ఏప్రిల్ 2014 లో:

 01 - వేదవ్యస తీర్ధర పుణ్య దినం, గండి పోచమ్మ తీర్థం 
 02 - డోలా గౌరీ వ్రతం, అందొలన తృతియ
 03 - గణేశ పూజ దినం
 04 - లక్ష్మి పంచమి, మత్స్య జయంతి
 07 - ఆశోకాష్తమి
 08 - శ్రీ రామనవమి
 09 - ధర్మ దశమి
 12 - వామనుడు ద్వదశి
 13 - అనంగ త్రయొదశి శని త్రయొదశి, మహావీర్ జయంతి
 15 - మదన పౌర్ణమి
 19 - సంకష్త హరా చతుర్తి వ్రతం
 30 - వైశాఖ మాస ప్రరంభం
మే 2014 లో:

 01 - సింహాద్రి అప్పన్న చందనోస్తవం మే డే
 02 - అక్షయ తృతియ, పరశురామ జయంతి, డోలా గౌరీ వ్రతం, తృతియఉగాది
 04 - శ్రీ శంకర జయంతి, దొల్లు కార్తిరి ప్రారంభం 
 10 - శ్రీ అన్నవరం సత్యనారాయణ స్వామి కళ్యాణం
 11 - పరశురాముడిని ద్వదశి, నిజ కార్తిరి ప్రారంభం
 13 - నృసింహ జయంతి
 23 - హనుమ జయంతి
 28 - వతసని వ్రత దినం 
 29 - జెష్థ మాస ప్రారంభం
 31 - రంభ తృతియ

జూన్ 2014 లో:

 01 - ఉమవతార పుణ్య దినం 
 04 - వన గౌరీ వ్రత దినం 
 08 - దాసు హరా వ్రత దినం
 09 - నిర్జల ఏకాదశి
 10 - రామ లక్ష్మణ ద్వదశి
 13 - ఎరువక పౌర్ణమి
 16 - సంకష్థ హరా చతుర్తి వ్రతం
 19 - యమునా నది పుష్కర ప్రారంభం 
 28 - ఆషాఢ మాస ప్రారంభం 
 29 - పూరీ జగన్నాథ రాధా యాత్ర

జూలై 2014 లో:

 ౦3 - ‌స్కంధష‌‌‌‌ష్టి, కుమారషష్టి
 17 - దక్షిణాయనం పుణ్యకాలం
 12 - వ్యాసపూజ, గురుపూర్ణిమ

ఆగస్టు 2014 లో:
 ౦8 - వరలక్ష్మీవ్రతం
 10 - రాఖీపౌర్ణమి
 29 - వినాయక చవితి

అక్టోబరు 2014 లో:
 ౦3 - విజయదశమి
 10 - అట్లతద్దె
 23 - దీపావళి
 27 - నాగుల చవితి

నవంబరు 2014 లో:
 ౦6 - కార్తీకపౌర్ణమి
 28 - సుబ్రహ్మణ్యషష్ఠి

డిసెంబరు 2014 లో:
 ౦4 - హనుమద్ వ్రతం

## సెలవు దినాల పట్టిక

## ఇవి కూడా చూడండి
* ఆంధ్రప్రదేశ్ ప్రభుత్వ సెలవు దినాలు-2014
* భారతదేశ ప్రభుత్వ సెలవు దినాలు-2014
* ఈ సంవత్సరం కాలెండర్

వర్గం:కేలండర్
వర్గం:కాలమానాలు
లయగ్రాహి గరుడాచల కవి

లయగ్రాహి గరుడాచల కవి మహబూబ్ నగర్ జిల్లాలోని బోరవెల్లి సంస్థానానికి చెందిన కవి. ఇతను ఉభయభాషా నిరంకుశుడు, అష్టభాషాకవిత్వ సంపన్నుడు. శ్రీకృష్ణదేవరాయలచే సత్కరింపబడి, అసమాన కవిత్వ గురుడని పేరుగాంచిన మాధవుడు లయగ్రాహి గరుడాచల కవి తాత గారి ముత్తాత. బోరవెల్లి సంస్థానపు పట్టపురాణి గిరియమ్మ కోరిక మేరకు ' కౌసలేయ చరిత్రం ' రచించాడు. దీనిని బోరవెల్లి కేశవస్వామికి అంకితమిచ్చాడు. ఈ కౌసలేయ చరిత్రంలో ఈ కవి తన వంశ మూల పురుషుడైన మాధవుని గురించి ఇలా వర్ణించాడు.
"మాధవ భక్తి యుక్తుడసమాన కవిత్వ గురుండు కృష్ణరా
యాధిపదత్త సద్గజ వరాది మహా బహుమాన శాలి గం
గాధర కీర్తి సాంద్రుడు జగత్కవిచంద్రుడు మత్కులేంద్రడౌ
మాధవ డస్మదాదులకు మాన్యుడు గాడె దలంచి చూచినన్?''

## మూలాలు

వర్గం:మహబూబ్ నగర్ జిల్లా ప్రాచీన కవులు
వర్గం:మహబూబ్ నగర్ జిల్లా కవులు
భారతదేశ ప్రభుత్వ సెలవు దినాలు-2014

ప్రభుత్వ సెలవు దినాలు అదేశం ప్రకారం సెలవు దినాల వివరాలు: 
ప్రతి ఆదివారం, శనివారం సెలవు. దేశ వ్యాప్తంగా అమలయ్యే మిగతా 14 సెలవు దినాలుఈ క్రింది కేలండర్లో తేదీ తరువాత నక్షత్ర గుర్తుతో గుర్తించడమైనది. ఇవికాక, ఇంకా మూడు రోజుల స్థానికసంస్కృతి తగినవిధంగా స్థానిక కేంద్ర ఉద్యోగుల సమితి నిర్ణయిస్తుంది.

## సెలవు దినాల పట్టిక

## ఇవి కూడా చూడండి
*కేలండర్ 2014
*ఆంధ్రప్రదేశ్ ప్రభుత్వ సెలవు దినాలు-2014
## వనరులు


వర్గం:భారతదేశానికి సంబంధించిన జాబితాలు
ఆంధ్రప్రదేశ్ ప్రభుత్వ సెలవు దినాలు-2014

thumb
ప్రభుత్వ సెలవు దినాల అదేశం  ప్రకారం సెలవు దినాల వివరాలు:
ప్రతి ఆదివారం, రెండవ శనివారం సెలవు. పద్దెనిమిది సెలవు దినాలు ప్రకటించారు. వాటిని, రెండవశనివారంను, ఈ క్రింది కేలండర్లో తేదీ తరువాత నక్షత్ర గుర్తు (*), టోపిగుర్తుతో (^) సూచించడమైనది.

## సెలవు దినాల పట్టిక

## ఇవి కూడా చూడండి
*కేలండర్ 2014
*భారతదేశ ప్రభుత్వ సెలవు దినాలు-2014

## బయటి లింకులు
ఆంధ్రప్రదేశ్ ప్రభుత్వ సెలవుదినాలు 

## వనరులు


వర్గం:ఆంధ్రప్రదేశ్‌కు సంబంధించిన జాబితాలు
శబ్దరత్నాకరము

**శబ్దరత్నాకరము** బహుజనపల్లి సీతారామాచార్యులు రచించి 1885లో ప్రచురించబడిన తెలుగు భాష నిఘంటువు. ఇందులో దాదాపు 34,000 ఆరోపాలు ఉన్నాయి. ఇది తెలుగు భాషలో అత్యంత ప్రభావవంతమైన నిఘంటువులలో ఒకటి. దీనిలోని  శబ్దార్ధ స్వరూప నిర్ణయము శాస్త్రసమ్మతంగా ఉంది.  పదపదార్ధములకు పూర్వకవిప్రయోగములెన్నో ఇవ్వడం వల్ల ఈ నిఘంటువునకు ప్రామణికత సిద్ధించింది.
## వివరాలు
పరవస్తు చిన్నయసూరి ఆంధ్ర జనసామాన్యమునకు అందుబాటులో ఉండే ఒక తెలుగు పదముల నిఘంటువును రచింప దలచి పదాలను ప్రామాణిక గ్రంధ్రాల నుండి ఎత్తి వ్రాసుకుని, కొన్ని పదాలకు అర్థ నిర్ణయం చేసుకుని ఆ నిఘంటువు పూర్తి కాకుండానే మరణించాడు. అతని తరువాత బహుజనపల్లి సీతారామాచార్యులు తెలుగు పదాలతో పాటు తదపేక్షితములైన సంస్కృత పదాలను చేర్చి అకారాది క్రమంలో నిఘంటు నిర్మాణానికి పూనుకున్నాడు.  "శరీరకష్టమును విత్త నష్టమును నించుకేనియుం బాటింపక రేయింబవళ్లు శ్రమించి"  1862 లో ప్రారంభించి సుమారు 23 సంవత్సరాలు కృషిచేసి ఈ నిఘంటువును నిర్మించాడు. ఈ నిఘంటు నిర్మాణం కొరకు రామానుజులు నాయుడు, అనంతాచార్యులు అనే వారిని వ్రాయసకారులుగా నియమించుకుని వారికి జీతం ఇచ్చాడు. 

ఈ నిఘంటు నిర్మాణానికి అమరపద పారిజాతము, అభిదాన రత్నమాల,  ఆంధ్రనామసంగ్రహము, ఆంధ్రభాషార్ణవము, ఆంధ్రనామశేషము, వేంకటేశ నిఘంటువు, సాంబ నిఘంటువు మొదలైన నిఘంటువులను అప్పకవీయము, కవిసర్పగారుడము, రత్నపరీక్ష వంటి లక్షణ గ్రంథాలను, రామాయణము, అచ్చతెనుగు రామాయణము, ఆధ్యాత్మ రామాయణము,  ఉత్తర రామాయణము, కవిత్రయ భారతము, భాగవతము,  జైమిని భారతము, వసుచరిత్రము, రాఘవ పాండవీయము, కళాపూర్ణోదయము, భోజరాజీయము, శృంగార నైషదము, పంచతంత్రము, ఆముక్త మాల్యద, నలచరిత్రము, కాశీఖండము, విష్ణుమాయా విలాసము, చమత్కార మంజరి, బసవపురాణము మొదలైన కావ్యాలను మొత్తము 104 గ్రంథాలను వెదికి పదములకు అర్థములను వ్రాసి, అవసరమైన చోట ఆయా పదాల వ్యుత్పత్తిని వ్రాసి, వాటి ప్రయోగాలను చూపాడు. ఇవే కాక అన్యదేశీయాలైన 123 ఆంగ్లపదాలను, 16 తమిళపదాలను, 4 కన్నడపదాలను చేర్చాడు. 

ఈ నిఘంటువును 1885లో తొలిసారి చెన్నపట్టణములోని దేశభాషా గ్రంథకరణసభ వారు ప్రచురించారు. ఈ సందర్భంగా బహుజనపల్లి సీతారామాచార్యులను ఐదు వేల రూపాయలతో సత్కరించారు. 1951 నాటికి ఈ నిఘంటువు 10 ముద్రణలు పొందింది. 6వ ముద్రణలో నిడదవోలు వెంకటరావు ఈ నిఘంటువుకు మరొక 3115 కొత్త పదాలను జోడించి 116 పుటలను అదనంగా చేర్చాడు.

వర్గం:నిఘంటువులు
వర్గం:1885 పుస్తకాలు
వర్గం:తెలుగు పుస్తకాలు
వర్గం:తెలుగు
అంతర్జాతీయ కథా రచయితలు

alt=గురజాడ అప్పారావు|thumb|గురజాడ అప్పారావు
మనిషి పరిణామక్రమంలో కథా ప్రాధాన్యత అనన్య సామాన్యం. రాతి యుగపు మనిషి సంఙలతో అభివృద్ధికి బాటలు వేస్తే అనంతర కాలంలో మనిషికి సంఘజీవనం ప్రాణావసరమయ్యింది. ఆ సమయంలోనే భాష ఆవిర్భవించింది. మనిషి నుండి మనిషికి సమాచారం చేరవేయడానికి చిన్న చిన్న పదాలతోకూడిన కథలు ఊపిరి పోసుకున్నాయి. దేశాలవారీగా ప్రాంతాలవారీగా భాష రూపాంతరం చెందుతూ ప్రాంతీయ జీవన స్థితిగతుల నేపథ్యంలో అప్పటి ఆలోచనాపరులు మౌఖిక కథల ప్రచారప్రయాణం ప్రారంభించారు. తదనంతర కాలంలో భాష లిపిరూపం సంతరించుకోవడంతో కథాప్రయాణం వేగం పుంజుకుంది. నాటి రాజుల కాలం నుంచి ఈ ప్రాంతంలో కథ ప్రచారంలో ఉన్నప్పటికి ముద్రణా రంగం అందుబాటులోకి వచ్చిన తరువాత సామాన్య ప్రజానీకానికి సైతం చేరువ అయ్యింది. మన జీవితంలో కథ ఒక భాగమయ్యింది. ఆంధ్రదేశంలోని ప్రతీ జిల్లాలో కథకులు ఉద్భవించారు. తెలుగు కథకు అత్యంత ఆదరణగల జిల్లాలో ఇతర దేశాలు జిల్లా ఒకటి. ఈ జిల్లా ఎంతో మంది తెలుగు కథకులకు జన్మనిచ్చింది. ఇంతవరకు అందుబాటులో ఉన్న సమాచారం ప్రకారం ఎంతో మంది కథకులు ఈ జిల్లాలో లబ్ధప్రతిష్టులుగా పేరుపొందారు. వర్తమాన కాలంలో వందలాదిమంది కథారచయితలుగా రాణిస్తున్నారు.

## ఇతర దేశాలు జిల్లాలో జన్మించిన తెలుగు కథా రచయితల జాబితా

## మూలాలు

## ఇతర లింకులు

వర్గం:తెలుగు కథా రచయితలు
డాప్సోన్

**డాప్సోన్** (**Dapsone**; diamino-diphenyl sulfone) ఒక సూక్ష్మజీవులను సంహరించే మందు. దీనిని రిఫాంపిసిన్ (rifampicin), క్లోఫజిమిన్ (clofazimine) లతో కలిపి మల్టీ డ్రగ్ థిరపీ (multidrug therapy/MDT) వైద్య విధానంలో లెప్రసీ చికిత్సలో విస్తృతంగా ఉపయోగిస్తున్నారు. ఎయిడ్స్ వ్యాధిగ్రస్తులలో వచ్చే ఒక రకమైన న్యుమోనియా రాకుండా నిరోధించడానికి కూడా వాడుతున్నారు.3.

డాప్సోన్ ఒక వాసనలేని పాలరంగున్న స్పటికపు పొడిగా, కొద్దిగా చేదు రుచిని కలిగివుంటుంది. దీనిని మలేరియా వ్యాధిలో పైరిమెథమిన్ (pyrimethamine) వాడుతున్నారు. టాబ్లెట్ల రూపంలో వాడే డాప్సోన్ తో సమస్యలు తక్కువగా వస్తాయి.

## చరిత్ర
In the early 20th century, the German chemist Paul Ehrlich was developing theories of selective toxicity based largely on the ability of certain dyes to kill microbes. Gerhard Domagk, who would later win a Nobel Prize for his efforts, made a major breakthrough in 1932 with the discovery of the antibacterial prontosil red (sulfonamidochrysoidine). Further investigation into the involved chemicals opened the way to sulfa drug and sulfone therapy, first with the discovery of sulfanilamide, the active agent of prontosil, by Daniel Bovet and his team at Pasteur Institute (1935), then with of dapsone independently by Ernest Fourneau in France and Gladwin Buttle in United-Kingdom.

## మూలాలు

వర్గం:మందులు
రాజానగరం (అయోమయ నివృత్తి)

* రాజానగరం - తూర్పు గోదావరి జిల్లాకు చెందిన ఒక మండలం
* రాజానగరం (తాళ్ళూరు) - ప్రకాశం జిల్లా, తాళ్ళూరు మండలానికి చెందిన గ్రామం
* రాజానగరం (ఓజిలి) - శ్రీ పొట్టి శ్రీరాములు నెల్లూరు జిల్లా, ఓజిలి మండలంలోని గ్రామం.
రాజానగరం (తాళ్ళూరు)

**రాజానగరం**, ప్రకాశం జిల్లా, తాళ్ళూరు మండలానికి చెందిన రెవెన్యూయేతర గ్రామం.

### గ్రామనామ వివరణ
రాజానగరం అనే పేరులో రాజా అనే పూర్వపదం, నగరం అనే ఉత్తరపదం కలిసివున్నాయి. రాజా పురుషనామసూచి కాగా నగరం అంటే జనపద సూచి. పట్టణం, పురం వంటి అర్థాలు వస్తాయి.
:
## మూలాలు

## వెలుపలి లంకెలు
డిగాక్సిన్

**డిగాక్సిన్** (**Digoxin** INN) () గుండె వ్యాధులలో ఉపయోగించే మందు. దీనిని డిజిటాలిస్ జాతి మొక్కల నుండి తయారుచేస్తారు. దీనిని విలియం విదరింగ్ (William Withering) కనుగొన్నారు. దీనిని విస్తృతంగా ఏట్రియల్ ఫిబ్రిల్లేషన్ (atrial fibrillation), ఏట్రియల్ ఫ్లట్టర్ (atrial flutter), గుండె వైఫల్యం (heart failure) మొదలైన వ్యాధులలో రోగుల ప్రాణాల్ని కాపాడుతుంది.

## మూలాలు

వర్గం:మందులు
జి.ఎస్.దీక్షిత్

**జి.ఎస్.దీక్షిత్** ప్రముఖ చదరంగ క్రీడాకారుడు. చదరంగ క్రీడలో 1950దశకంలోనే తెలుగువారి కీర్తిప్రతిష్టలు పెంపొందించిన తొలితరం క్రీడాకారుడు.
## జీవిత విశేషాలు
జి.ఎస్.దీక్షిత్ గా సుప్రసిద్ధుడైన ఈ క్రీడాకారుని పూర్తిపేరు గొల్లపూడి సుబ్రహ్మణ్య దీక్షిత్. తూర్పుగోదావరి జిల్లా ప్రాంతం వ్యక్తి ఐన ఆయన తండ్రి గొల్లపూడి వెంకటరామయ్య ఆ ప్రాంతంలో చదరంగానికి మేటిగా పేరొందారు. చిన్నతనంలో తండ్రి నుంచి చదరంగ క్రీడలోని మెళకువలు తెలుసుకున్న దీక్షిత్ అకుంఠిత దీక్షతో పసివయసు వీడకుండానే తండ్రిని పలుమార్లు ఓడించారు.

## చదరంగ క్రీడలో
యౌవనకాలంలో పలుమార్లు మద్రాసు, బీహార్, ఆంధ్ర ప్రాంతాల చదరంగ క్రీడా ఛాంపియన్ షిప్ గెలుచుకున్నారు. ప్రతిష్టాత్మకమైన కస్తూరి కప్, రానడే ట్రోఫీల విజేత నిలిచారు. అంతర్జాతీయ కరస్పాండెన్స్ చదరంగం పోటీల్లో భారతదేశం తరఫున పాల్గొనే అరుదైన గౌరవాన్ని పొందారు.

## వ్యక్తిత్వం
దీక్షిత్ చదరంగక్రీడలో తాను అత్యున్నత స్థాయికి ఎదగడమే కాక ప్రతిభావంతులైన యువకులను తనంతట తానుగా చేరదీసి వారికి గురువుగా వ్యవహరించి మెళకువలు నేర్పడం ఆయన వ్యక్తిత్వాన్ని పట్టి ఇస్తుంది

## ప్రాచుర్యం
ఇండియన్ చెస్ పత్రిక దీక్షిత్ ఆటతీరు గురించి *శ్రీ దీక్షిత్ 20 ఎత్తుల వరకూ ఆలోచించి ఆడగల మేధావి. ఎత్తులలో ఆయనను బోల్తాకొట్టించగలమని ప్రత్యర్థులు భావించడం తమను తామే వంచించుకోవడం* అని రాసింది. చదరంగక్రీడకు సంబంధించి దేశంలోనే మొదటి ముగ్గురిలో ఒకరిగా సంవత్సరాల తరబడి పేరొందారని 20-7-1960న ప్రచురితమైన దీక్షిత్ గురించిన వ్యాసంలో ఆంధ్రసచిత్ర వారపత్రిక పేర్కొంది.

## మూలాలు


## ఇవి కూడా చూడండి
చదరంగం

వర్గం:తూర్పు గోదావరి జిల్లా వ్యక్తులు
వర్గం:చదరంగ క్రీడాకారులు
అల్లూరి సత్యనారాయణరాజు

**అల్లూరి సత్యనారాయణరాజు** ప్రముఖ రాజకీయవేత్త. కాంగ్రెస్ పార్టీలో పలు ముఖ్యపదవులు అధిష్టించి జాతీయ స్థాయి రాజకీయాల్లో చక్రం తిప్పారు.
## జీవిత విశేషాలు
అల్లూరి సత్యనారాయణరాజు పశ్చిమ గోదావరి జిల్లాలోని జిన్నూరు గ్రామంలో 25-1-1913న జన్మించారు. బాల్యంలో వీధిబడి విద్య తప్ప మరేమీ చదువుకోకున్నా, సంపన్న కుటుంబానికి చెందినవారు కాకున్నా స్వంత తెలివితేటలతో, స్వయంకృషితో రాజకీయాల్లో ఉన్నతస్థాయికి ఎదిగారు. మెట్టుపై మెట్టు ఎదగడంలోనూ, రాజకీయ వ్యూహచతురతలోనూ ఆయన అత్యంత అరుదైన వ్యక్తిగా పేరుతెచ్చుకున్నారు. అదే క్రమంలో తన సామాన్య జీవితం నుంచి అత్యున్నత రాజకీయ స్థితికి చేరుకున్నారు.

## రాజకీయ రంగం
అల్లూరి సత్యనారాయణరాజు సర్దార్ దండు నారాయణరాజు అనుచరునిగా రాజకీయ జీవితం ప్రారంభించారు. అనంతరం స్వయంకృషి, స్వశక్తి, స్వంత తెలివితేటలతో కాంగ్రెస్ రాజకీయాల్లో తమ ముద్రవేశారు. రాష్ట్రకాంగ్రెస్ లో అంచెలంచెలుగా అన్ని పదవులనూ ఆక్రమిస్తూ చివరికి అఖిల భారత కాంగ్రెస్ ప్రధాన కార్యదర్శి అయ్యారు.
ముఖ్యంగా అఖిల భారత కాంగ్రెస్ ప్రధాన కార్యదర్శి, 1962లో ప్రజాపనులశాఖ మంత్రిగా బాధ్యతలు నిర్వర్తించారు.

## సాహిత్యరంగం
ఆకర్షణీయమైన సంభాషణా శక్తి కలిగిన సత్యనారాయణరాజు సాహిత్యం పట్ల చక్కని అభిరుచితోపాటు సాహిత్యకారునిగా ప్రతిభనూ కలిగి ఉండేవారు. ఆయన తెలుగు భాషలోనే కాక హిందీలోనూ మంచి అభినివేశం ఉండేది. రచనాశక్తి, తెలుగు-హిందీ భాషలపై పట్టులకు ఫలితంగా ఆయన హిందీ నుంచి అనువాదాలు చేశారు. "వోల్గా నుండి గంగాతీరం"గా రాహుల్ సాంస్కృత్యాయన్ "వోల్గా సే గంగ" కథామాలికను అనువదించడంతో సాహితరంగంలో పేరొందారు. తెలుగు భాషకు తనవంతు సేవగా ఆయన అనువాదాలను ఎంచుకుని అనువదించాఉ.

## వ్యక్తిత్వం
అల్లూరి సత్యనారాయణరాజు పలుకులు తేనె పలుకులు అంటూ సమకాలీకులు ప్రశంసించారు. ఆయన మాటలు ఎంతటివాడిపైనైనా సమ్మోహనాస్త్రాలుగా పనిచేస్తాయని వీరిని పాత్రికేయులు మెచ్చుకున్నారు. ఆంధ్రసచిత్ర వారపత్రికలోని తెలుగువెలుగులు శీర్షికలో "మనసు కలవని వారిని కూడా సమయానికి ఎలాగో చేరదీస్తారు. చిన్న పనికైనా పెద్దపనికైనా తెగింపు హెచ్చు. ఆత్మవిశ్వాసం అధికం." అంటూ ప్రస్తావించారు. ఆయన కలుపుగోలుతనం, రాజకీయంగా ఏ మలుపైనా తిప్పగల లక్షణాలను ఎందరో ఎంతగానో మెచ్చుకునేవారు.

## మూలాలు


## ఇవి కూడా చూడండి

వర్గం:రాజకీయ నాయకులు
వర్గం:1913 జననాలు
వర్గం:రాజ్యసభ సభ్యులు
వర్గం:పశ్చిమ గోదావరి జిల్లా అనువాద రచయితలు
వర్గం:పశ్చిమ గోదావరి జిల్లా రాజకీయ నాయకులు
వర్గం:పశ్చిమ గోదావరి జిల్లాకు చెందిన రాష్ట్ర మంత్రులు
వర్గం:పెద్దమనుషుల ఒప్పందంలో పాలుపంచుకున్న ఆంధ్రప్రదేశ్ వ్యక్తులు
వర్గం:భారత జాతీయ కాంగ్రెస్ నాయకులు
వేముల కూర్మయ్య

**వేముల కూర్మయ్య** (జూలై 15, 1901 - 1970) స్వాతంత్ర్య సమరయోధునిగా, రాజకీయ నాయకునిగా సుప్రసిద్ధులు. ఆయన హరిజనోద్ధరణ, దేశ స్వాతంత్ర్యోద్యమం వంటి పలు ప్రజా ఉద్యమాలకు నాయకత్వం వహించారు.

## జీవిత విశేషాలు
వేముల కూర్మయ్య జూలై 15, 1901న కృష్ణాజిల్లాలో మల్లవరంలో జన్మించారు. దేశోద్ధారక కాశీనాథుని నాగేశ్వరరావు పంతులు ప్రారంభించిన శ్యామలా ధర్మపాఠశాలలో ప్రాథమిక, ప్రాథమికోన్నత విద్య అభ్యసించడంతో చిన్ననాటి నుంచే కూర్మయ్యకు కాంగ్రెస్ పార్టీ ప్రముఖులతో పరిచయం, స్వాతంత్ర్యోద్యమ భావజాలం పట్ల అభినివేశం ఏర్పడ్డాయి. ఆయన ఉన్నత విద్యాభ్యాసం చేసి ఎం.ఎ., ఎల్.ఎల్.బి. పట్టా అందుకుని, కాశీ విశ్వవిద్యాలయం నుంచి ఆ విద్యార్హత పొందిన తొలి హరిజన విద్యార్థిగా చరిత్రకెక్కారు.

## రాజకీయరంగం
విద్యార్థి దశ నుంచే కాంగ్రెస్ పార్టీ పట్ల అభిమానం వ్యక్తం చేసిన కూర్మయ్య విద్యాభ్యాస అనంతరం పార్టీకి పూర్తిస్థాయిలో పనిచేశారు. హరిజనోద్యమంలో, స్వాతంత్ర్యోద్యమంలోనూ ఆయన కృషిచేశారు. ఆయన 1936లో మొట్టమొదటిసారిగా సమష్టి మద్రాసు రాష్ట్ర శాసనసభ్యునిగా ఎన్నికై 1952లో తూర్పు కోస్తా ఎన్నికల తుఫానులో కాంగ్రెస్ కొట్టుకుపోయేవరకూ శాసనసభ్యునిగా పనిచేశారు. కాంగ్రెస్ ప్రభుత్వాల్లో 1946-47ల్లో ప్రచురణ శాఖా మంత్రిగా, 1949లో గ్రామోద్ధరణ శాఖా మంత్రిగా పనిచేశారు. 
కాంగ్రెస్ పార్టీ నాయకునిగా వేముల కూర్మయ్య పార్టీ పట్ల అసాధారణ నిబద్ధతను ఆనాటి పత్రికలు కొనియాడాయి. పార్టీ తీర్మానాలను అనుల్లంఘనీయమైన ప్రకృతి సూత్రాల్లా భావించేవారంటూ పాత్రికేయులు పత్రికాముఖంగానే ప్రచురించారు.

### స్వాతంత్ర్యోద్యమం
వేముల కూర్మయ్య కాంగ్రెస్ పార్టీ నాయకునిగా స్వాతంత్ర్యోద్యమంలో కృషిచేశారు. స్వాతంత్ర్య సమరంలో భాగంగా కాంగ్రెస్ ప్రారంభించిన పలు ఉద్యమాలలో చురుకైన పాత్ర వహించారు.

### హరిజనోద్ధరణ
కాశీవిశ్వవిద్యాలయం నుంచి వ్యాయవాద పట్టా పొందిన తొలి హరిజన విద్యార్థిగా వేముల కూర్మయ్య రాజకీయరంగంలో కూడా హరిజనుల జీవన ప్రమాణాలు పెంపొందించేందుకు తమ కృషి సాగించారు. హరిజన విద్యార్థుల కోసం ఛాత్రాలయాలు (వసతి గృహాలు) ప్రారంభించి నిజయవంతంగా నడిపారు. హరిజనులకు నివాస స్థలాలు, వ్యవసాయ భూములు, ఉద్యోగాలు కావాలని, వాటి కోసం వీలున్నంతగా ప్రయత్నాలు చేశారు. ఆర్థికంగా, సామాజికంగా, రాజకీయంగా హరిజనులు అభివృద్ధి సాధించాలని కృషిచేసినా తన ఆశయాలకు దగ్గరగా ఉన్న అంబేద్కర్ తదితరుల మార్గంలో చేరక కాంగ్రెస్ పార్టీకే నిబద్ధులయ్యారు.

## మూలాలు


## ఆధార గ్రంథాలు
* 

## ఇవి కూడా చూడండి

వర్గం:1901 జననాలు
వర్గం:1970 మరణాలు
వర్గం:కృష్ణా జిల్లా స్వాతంత్ర్య సమర యోధులు
వర్గం:మద్రాసు ప్రెసిడెన్సీలో మంత్రులుగా పనిచేసిన ఆంధ్రప్రదేశ్ వ్యక్తులు‎
వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
వర్గం:ఆంధ్ర రాష్ట్రంలో శాసన సభ్యులు
ఈ సంవత్సరం కాలెండరు

## నిర్వచనం
[కుడి|thumb|406x406px|1871-1872 [హిందూ కాలమానము|హిందూ కాలమానముకు చెందిన ఒక పుట.]]
సంవత్సరంలో అన్ని రోజులు, వారాలు, నెలలు చూపించే ముద్రిత పట్టికను క్యాలెండరు అని అంటారు.అయితే ప్రస్తుత సాంకేతిక యుగాలలో పుస్తక రూపం కాకుండా వివిధరూపాలలో తయారవుతుంది.

## సమకాలీన క్యాలెండర్లు

* గ్రెగోరియన్‌ కేలండరు : ప్రపంచమంటా ప్రామాణికంగా ఉపయోగించబడుతుంది
* హిందూ కేలండరు : భారత్ నేపాల్ లలోఉపయోగించబడుతుంది.
* తెలుగు కేలండరు : ఆంధ్రప్రదేశ్ లో ఉపయోగించబడుతుంది.
* ఇస్లామీయ కేలండరు : ప్రపంచంలోని ఇస్లామిక్ దేశాలలో ఇతర దేశాలలో ఉపయోగించబడుతుంది.
* చాంద్రమాన కేలండరు: చంద్రుని గమనాలపై ఆధారపడి తయారుచేసింది. ఈ కేలండరు ప్రస్తుతం ఎక్కువగా ముస్లింలు ఉపయోగించే ఇస్లామీయ కేలండరుకు మూలం.
* బిక్రమి కాలెండరు: ఈ కాలెండరు మార్చి నుండి ప్రారంభమవుతుంది.వసంతకాలంతో ప్రారంభంతో ప్రారంభమై 365 రోజుల వరకు ఉంటుంది.
* నానాక్షాహి కేలండరు:ఈ కాలెండరు శకం మొదటి సిక్కుల గురువైన నానక్ దేవ్ జన్మసంవత్సరమైన 1469 నుండి ప్రారంభమైంది.
* పంజాబీ కేలండరు: విక్రమాదిత్యశకం నుండి వచ్చిన బిక్రమి కేలండరు ఆధారంగా రూపొందించబడి క్రీ.పూ 57 నుండి మొదలయింది.
* ఇరానియన్ కేలండెరు: ఇరాన్, ఆప్ఘనిస్తాన్ లలో ఉపయోగించబడుతుంది.
* హెబ్ర్యూ కేలండరు : ప్రపంచంలో వున్న యూదులు ఉపయోగిస్తారు.
* బౌద్ధుల కేలండరు : బౌద్ధులున్న చోట ఉపయోగిస్తారు.

## ఆంగ్ల నెలలు

*జనవరి
*ఫిబ్రవరి
*మార్చి
*ఏప్రిల్
*మే
*జూన్
*జూలై
*ఆగష్టు
*సెప్టెంబరు
*అక్టోబరు
*నవంబరు
*డిసెంబరు

## వారంలు

* ఆదివారం
* సోమవారం
* మంగళవారం
* బుధవారం
* గురువారం
* శుక్రవారం
* శనివారం

## ఇవి కూడా చూడండి

* కేలండరు

* కేలండర్_2012
* కేలండర్_2013
* కేలండర్_2014

## మూలాలు

## వెలుపలి లంకెలు

వర్గం:కేలండర్
నామనక్షత్రము

thumb|439x439px|జన్మించిన నక్షత్రాల రాశుల స్థానాలు

ఏ నక్షత్రమో జ్యోతిష ఫలితాలకొరకు సాధారణంగా నక్షత్రాలను పరిశీలుస్తుంటా.. ఎవరిది ఏ నక్షత్రము. ఏరాశి అని అడుగు తుంటారు. ఎవరిది ఏ నక్షత్రమో తెలుసుకోడానికి రెండు పద్ధతులున్నాయి. 1. జన్మ నక్షత్రము. 2. నామ నక్షత్రము. జన్మ నక్షత్రం అనగా పుట్టిన సమయాన్ని బట్టి నక్షత్రాన్ని తెలుసుకోవడము. పేరును బట్టి నక్షత్రాన్ని తెలుసుకోవడము. రెండింటిలో ఏది ప్రధానము అనే విషయానికొస్తే రెండు ప్రధానమే. రెండిటికి వేర్వేరు ప్రయోజనాలున్నాయి. ఈ క్రింది శ్లోకాన్ని గమనించండి.

;శ్లోకము: 
దేశజ్వరే గ్రామ గృహ ప్రవేశే, సేవాను, యుడ్డె, వ్వవహార, కారయే ద్యూతేషు, దానేషుచ నామ రాశిః యాత్రా వివాహ దిషు జన్మ రాశిః||

అనగా దేశ సంభందమైన, అనారోగ్య విషయం, గ్రామ ప్రవేశము, గృహ ప్రవేశము, యుద్ధ ప్రారంభానికి మొదలగు విషయాలకు నామ నక్షత్రాన్ని, యాత్రలకు వెళ్ళేటప్పుడు, వివాహము మొదలగు విషయములలో జన్మ నక్షత్రాన్ని చూడాలని పై శ్లోకంలో నిర్దేశించారు.

;నామ నక్షత్రం తెలుసుకునే పద్ధతి: 
(ఈ క్రింద కనపరచిన పట్టికలోని వ్యక్తి పేరు యొక్క మొదటి అక్షరాన్ని అనుసరించి వారిది ఏ నక్షత్రమో, ఏ రాసో తెలుసుకోవచ్చును.)

# ఆశ్వని: చూ/చే/చో/ లా 
# భరణి: లీ/లూ/లే/లో 
# కృత్తిక: /ఆ 
పైన కనబరచిన అక్షరాలకు మేషరాశి.

#కృత్తిక: ఈ/ఊ/ఏ
#రోహిణి: ఈ/వా/వీ/వూ
#మృగశిర: వే/వో 
ఈ మూడింటికి వృషభరాశి

#మృగశిర కా/కీ
#ఆరుద్ర కూ/ ఖం/జ/ఛా
#పునర్వసు: కే/కో/హ
ఈ మూడింటికి మిధునరాశి.

#పునర్వసు: /హీ/
#పుష్యమి: హు/హే/హో/డా
#ఆశ్లేష: డీ/డూ/డే/డో
వీటికి కర్కాటకరాశి.

#మఖ: /మా/మి/మూ/మే
#పూర్వ ఫల్గుణి: మో/టా/టీ/టూ
#ఉత్తర ఫల్గుణి: /టే/
ఈ మూడింటికి సింహరాశి

#ఉత్తర ఫల్గుణి: /టో/ పా/పీ
#హస్త: /వూ/షం/ణా/ఢా
#చిత్త: /పే/పో
ఈ మూడింటిలోని అక్షరలకు కన్యారాశి.

#చిత్త: /రా/రి
#స్వాతి: /రూ/రే/రో
#విశాఖ: /తీ, /తూ, /తే
వీటికి తులా రాశి.

#విషాఖ: /తో, /
#అనూరాధ: /నా/నీ/నూ/నే
#జేష్ట: /నో/యా/యీ/యూ
వీటికి వృశ్చికరాశి:

#మూల: /యే/యో/బా/బీ
#పూర్వాషాడ: /బూ/ధా/భా/ఢా
#ఉత్తరాషాడ: /బే
వీటికి ధనస్సురాశి

#ఉత్తరాషాడ: /బో/జా/జీ
#శ్రవణం: /జూ/జే/జో/ఖా
#ధనిష్ట: /గా/గీ
వీటికి: మఖరరాశి.

#ధనిష్ట: /గూ/గే
#శతభిషం: / గో/సా/సీ/సూ
#పూర్వాభద్ర: /సే/సో/దా
వీటికి కుంభరాశి

#పూర్వా బాధ్ర: /దీ
#ఉత్తరా బాధ్ర: /దూ/శం/ఝా/ధా
#రేవతి: /దే/దో/చా/చీ
వీటికి మీనరాశి

వర్గం:జ్యోతిష శాస్త్రం
రాధాకృష్ణ సంవాదము

**రాధాకృష్ణ సంవాదం** బొబ్బిలి సంస్థానంలోని ఆస్థాన కవి పండితులైన మండపాక పార్వతీశ్వర శాస్త్రి రచించారు.  దీనిలో సమాకాలీనమైన విషయాన్ని వ్యక్తులతో చెప్పించడం గమనించదగిన విషయం. ఆ విధంగా వెంకటగిరి మహారాజా గోపాలకృష్ణ యాచేంద్ర మహారాజుగారికి జరిగిన పట్టాభిషేక మహోత్సవాన్ని వర్ణించారు. ఇది నాలుగు ఆశ్వాసాల కావ్యం. మొత్తం 594 పద్యాలున్నాయి. దీనిలో వెలుగోటివారి పూర్వవంశ వర్ణనతో ప్రారంభించి, శ్రీ రాజగోపాల కృష్ణ యచేంద్రుని పట్టాభిషేకం వరకు వివరింపబడింది. ఇది ప్రబంధాల వలె అష్టాదశ వర్ణనలతో కూడి ఉన్నది. శాస్త్రిగారి రచనా రమణీయానికి బొబ్బిలి మహారాజుగారి సభా వర్ణన సిసమాలిక, పట్టాభిషేక వర్ణన గొప్ప తార్కాణాలు. బొబ్బిలి మహారాజు గారి సైన్య వర్ణనలో తురంగ పల్లవ రగడను వాడడం వారి ఔచిత్యానికి, ఛందశ్సాస్త్ర పాండిత్యానికి నిదర్శనం.

## కావ్యం లోని ఒక  పద్యం

ఉ. పొయఁడు లెక్క లోక్కటిగ రంగడరcగ మెఱుంగుపూఁతలతో 
::బూయఁడు భిత్తి భాగముల ముఖ్యపిధానము లందు మందతం 
::బాయఁడు బాంధవాదులగు వారికిఁ జేయఁగలట్టి సత్కృతుల్ 
::చేయఁడు వే ఓ నా కిపుడు చెప్పఁగ నేటికి మీ రెఱుంగ రే.


## మూలాలు

వర్గం:తెలుగు కావ్యములు
దాలిపర్తి పిచ్చహరి

దాలిపర్తి పిచ్చహరి ప్రఖ్యాత నాదస్వర విద్వాంసుడు.
## జీవిత విశేషాలు
కృష్ణాజిల్లా లక్ష్మీపురంలో పిచ్చహరి సంగీతవిద్వాంసుల కుటుంబంలో జన్మించారు. ఆయన వృత్తిపరంగా సన్నాయిని తన తండ్రి వద్ద అభ్యసించారు. శాస్త్రీయసంగీతాన్ని ప్రముఖ సంగీతవిద్వాంసుడు, తెలుగు నాట కర్ణాటక సంగీతకారుల పరంపర తీర్చిదిద్దిన పారుపల్లి రామకృష్ణయ్య పంతులు వద్ద శిష్యరికం చేసి అభ్యసించారు.

## సంగీత రంగం
నాదస్వర విద్వాంసునిగా ఆయన తెలుగు, తమిళ, కన్నడ, మలయాళ ప్రాంతాల్లో పలు కచేరీలు చేసి పేరొందారు.
### శైలి
పిచ్చహరి వాద్య ప్రధాన లక్షణం లాలిత్యం. మధురమైన, సున్నితమైన పలుకుతో స్థాయితోపాటు హాయి పెంచుతూ ఆ నాదస్వరం వీనులవిందు చేస్తుంది. పలుకు పలుకుతున్నట్లే, గొంతు ఒదిగినట్లే పిచ్చహరి వాద్యం కూడా వీలుగా ఒదగడం విశేషం.

### విశిష్టత
శ్రుతి బాగా తగ్గించి రెండు, ఒకటిన్నరలో వేణుగాన సుఖాన్ని కలిగిస్తూ సన్నాయి నొక్కులు నొక్కి, సొగసుగా స్వరం అనగల పాటవం పిచ్చహరి సొమ్ము. త్యాగరాజు ప్రశిష్యునిగా, తెలుగు నాట కర్ణాటక సంగీత పరంపరలో ముఖ్యమైన విద్వాంసునిగా పేరొందిన పారుపల్లి రామకృష్ణయ్య పంతులు స్వయంగా *"ఇంకా తక్కువ శ్రుతిలో వాయించడం మా పిచ్చహరి అపూర్వ ప్రజ్ఞ. పూర్వం అల్లంత దూరంలో ఉంటేగాని వినలేని నాదస్వరం ఇప్పుడు కచేరీలో కూర్చునే వినవచ్చు"* అంటూ శిష్యుని ప్రశంసించి మురిసిపోయేవారు. సారమతి, ధేనుక, నీలాంబరి, శహనా వంటి తత్త్వస్ఫోరకమైన రాగాలు సన్నాయిపై ఆలపించడంలో ఆయనకు విశిష్టమైన శైలి ఉంది.

## మూలాలు


## ఇవి కూడా చూడండి
పారుపల్లి రామకృష్ణయ్య పంతులు

వర్గం:కర్ణాటక సంగీత విద్వాంసులు
వర్గం:నాదస్వర విద్వాంసులు
సునందినీ ఐప్

శ్రీమతి **సునందినీ ఐప్** ఆకాశవాణిలో విద్యాప్రసారాల రూపకర్త.

అనంతపురంలో 1926 నవంబరులో జన్మించారు. బి.ఎ. బి.యిడి పూర్తి చేసి కొంత కాలం అధ్యాపకులుగ పనిచేశారు. 1972 లో ఆకాశ వాణి హైదరబాదు కేంద్రంలో విద్యా ప్రసార విభాగంలో ప్రొడ్యూసర్ గా చేరారు. విద్యాప్రసారాలను పటిష్ఠం చేసి బహుళ జనామోదం చేయడంలో కృత కృత్యులయ్యారు. విద్యాశాఖతో సన్నిహిత సంబంధం ఏర్పరచుకొని విద్యా ప్రసారాల రూప కల్పనలలో కొత్త ఒరవళ్ళు సృష్టించారు. ఎన్.వి.ఎస్. రామారావు (అనౌన్సర్) గా వీరి శాఖకు సహకారలందించారు. ఆయన 1995 లో హృద్రోగంతో హఠాన్మరణం చెందారు. రామారావు చక్కటి నటుడు. ఈలపాట రఘురామయ్య సన్నిహిత బంధువు. సునందిని 1984 నవంబరులో స్టేషను డైరక్టర్ గామైసూరులో పదవీ బాధ్యతలు స్వీకరించి అదే నెలాఖరులో పదవీ విరమణ చేశారు. ఆమె ఇప్పుడు హైదరాబాదులు స్థిర పడ్డారు. చక్కటి వాచకం గల వ్వక్తి సునందిని.

వర్గం:1920 జననాలు
వర్గం:రేడియో ప్రముఖులు
ఎయిర్

**ఎయిర్** (Air) అనగా గాలి లేదా వాయువు.

ఈ పేరుతోన్న తెలుగు వ్యాసాలు:

* ఎయిర్ ఫ్రాన్స్ - ఫ్రెంచ్ జాతీయ విమానసంస్థ.
* ఎయిర్ ఇండియా - భారతీయ విమానయాన సర్వీసు. 
* అమెరికన్ ఎయిర్‌లైన్స్ - అమెరికా సంయుక్తరాష్ట్రాలకు చెందిన ఒక అతిపెద్ద వైమానిక సంస్థ.
* ఎయిర్ ఫోర్స్ వన్ - అమెరికా సంయుక్త రాష్ట్రాల అధ్యక్షుడు ప్రయాణించే అమెరికా వైమానిక దళానికి చెందిన విమానం.
* ఎయిర్‌బస్ 3 380 ఒక విమానం.
* ఎయిర్ కండిషనర్ - గాలిలోని ఉష్ణొగ్రతను నియంత్రించే సాధనం.
ఎన్.ఎస్.శ్రీనివాసన్

250px|right|
ఎన్.ఎస్.శ్రీనివాసన్ వేణుగాన విద్వాంసుడు. అతను వేణుగాన విద్వాంసుడు టి.ఎస్.మహాలింగం ప్రియ శిష్యుడు.  ఎన్.ఎస్. శ్రీనివాసన్ ఆకాశవాణి హైదరాబాదు కేంద్రంలో వేణుగానం కళాకారునిగా మూడు దశాబ్దాలు పని చేశాడు. సంగీత శాస్త్రాన్ని క్షుణ్ణంగా అధ్యయనం చేసిన శ్రీనివాసన్ అనేక రూపకాలను ఆకాశవాణిలో సమర్పించాడు. సంగీత విభాగం ప్రొడ్యూసర్ గా పనిచేసి పదవీ విరమణ చేసాడు.

## జీవిత విశేషాలు
తమిళనాడులోని ఆర్కాట్ నుండి వచ్చిన శ్రీనివాసన్ తిరుపతిలో చదువుకున్నాడు.  చెన్నైలోని ప్రెసిడెన్సీ కళాశాల నుండి పట్టభద్రుడయ్యాడు. తరువాత అతను టి. ఆర్. మహాలింగం ప్రభావంతో కళారంగంలోకి వచ్చాడు. అతని  ప్రత్యక్ష శిష్యులలో ఒకడు అయ్యాడు. అతను డాక్టర్ ఎన్. రమణి  సమకాలీనుడు, మంచి స్నేహితుడు.

అతను 1950లలో  హైదరాబాద్‌లో ఆల్ ఇండియా రేడియోలో ఒక వేణుగాన కళాకారునిగా చేరాడు.  నాలుగు దశాబ్దాలుగా అదే రంగంతో సంబంధం కలిగి ఉన్నాడు. ఇక్కడ  తెలుగు కవులు, దేవులపల్లి కృష్ణ శాస్త్రి , కటూరి వెంకటేశ్వరరావు వంటి రచయితల ఆధ్వర్యంలో అతను తెలుగు భాషపై గొప్ప ప్రేమను పెంచుకున్నాడు.  తెలుగు భాషలో ప్రావీణ్యం పొందాడు. ఆల్ ఇండియా రేడియో వద్ద అతను కర్ణాటక సంగీత కార్యక్రమాల నిర్మాతగా ఎదిగాడు. అతని అత్యంత వినూత్నమైన రెండు ప్రొడక్షన్స్  'యూనివర్సిటీ ఆఫ్ మ్యూజిక్', ఇది ఆల్ ఇండియా అవార్డును గెలుచుకుంది. అది  'త్యాగరాజ కీర్తనల ప్రశంసలు' పై సెమినల్  సిరీస్.

ఆల్ ఇండియా రేడియో లో , శ్రీనివాసన్ తెలుగు,  ఆంగ్ల భాషలలో చాలా నాటకాలను నిర్మించాడు. ఇంగ్లీష్ పాత్రల కోసం అతని ‘వాయిస్ ఓవర్’ చాలా కోరింది. ప్రసార భారతిలో ప్రస్తుత దర్శకుడు పి. గోపాలకృష్ణ ప్రకారం, శ్రీనివాసన్ హాస్యం, నిష్కళంకమైన ఆంగ్ల భాషకు ప్రసిద్ది చెందాడు.

శివప్రసాద్ (విజిల్),  ఆర్. జయప్రద (వేణువు) సహా జంట నగరాల్లోని వివిధ వాయిద్యాల యువ కళాకారులకు శ్రీనివాసన్ గురువు. శ్రీనివాసన్ ఇటీవల వరకు హైదరాబాద్, సికింద్రాబాద్ లోని వివిధ సభలలో చాలా చురుకుగా ఉండేవాడు.

## వ్యక్తిగత జీవితం
వీరి సతీమణి శారదా శ్రీనివాసన్ అద్భుత గాత్ర సౌందర్యంగల వ్వక్తి. ఆమె హైదరాబాదు కేంద్రంలో డ్రామా వాయిస్ గా మూడు దశాబ్దాలు పైగా పనిచేసి 1996 లో పదవీ విరమణ చేసింది. ఆమె కుమార్తె నీరద కూచిపూడి నర్తకి.

అతను 2006 జనవరి 22న హైదరాబాదులో తన 75వ యేట మరణించాడు.

## శారదా శ్రీనివాసన్

శారదా శ్రీనివాసన్ కు రేడియో హీరోయిన్ అనే పేరు ఉండేది. 1959లో హైదరాబాదు ఆకాశవాణి కేంద్రంలో డ్రామా ఆర్టిస్టుగా చేరింది. ఆకాశవాణిలో  ప్రి రికార్డింగ్లే, ఎడిటింగులు లేని కాలంలో  చిన్న అపశృతి పలికినా నాటకం సర్వ నాశనమై పోతుంది. ఆ రోజుల్లో ఒక్క నండూరి విఠల్ గారితోనే వెయ్యికి పైగా నాటకాలు పలికారు. పింగళి లక్ష్మీకాంతం, స్థానం నరసింహారావు , బందా కనకలింగేశ్వరరావు, బాలాంత్రపు రజనీకాంతరావు, కృష్ణశాస్త్రి , ముని మాణిక్యం, బాలమురళీ, ఓలేటి, బుచ్చిబాబు, దాశరధి సోదరులు,  గోపిచంద్, మరెంతమందో మహామహులు పట్టుబట్టి ఆవిడ చేతే తమ రచనలని పలికించేవారు. శ్రీకాంతశర్మ ఆవిడని దృష్టిలో పెట్టుకొని రాసిన “ఆమ్రపాలి” నాటకాన్ని, ఆవిడ 83వ యేట పలికారు. ఆమె స్వర మధుర విన్యాసాన్ని, ఆమెకు అత్యంత ఇష్టమైన పాత్ర తిలక్ “సుప్త శిల”లోని అహల్య.  ఆమెకు  అజరామరమైన ఖ్యాతిని తెచ్చిన పాత్ర చలం “పురూరవ”లోని ఊర్వశి.  1959 నుంచి 1995 వరకు ఆకాశవాణిలో ఆమె ప్రమేయం లేని కార్యక్రమం లేదంటే అతిశయోక్తి కాదు.  

## మూలాలు

వర్గం:రేడియో ప్రముఖులు
వర్గం:2006 మరణాలు
వర్గం:వేణుగాన విద్వాంసులు
వర్గం:జనన సంవత్సరం తప్పిపోయినవి
ఐ.పి.ఎస్.

ఐ.పి.ఎస్. ఒక సంక్షిప్త పదం. దీని అర్ధం ఇండియన్ పోలీస్ సర్వీస్.

* విజయ్ ఐ.పి.ఎస్. - 2006 లో విడుదలైన తెలుగు సినిమా.
* సూర్య ఐ.పి.ఎస్ - 1991 లో విడుదలైన తెలుగు సినిమా.
* మైసమ్మ ఐ.పి.ఎస్. - 2007 లో విడుదలైన తెలుగు సినిమా.
వి.రాజారామమోహనరావు

వి.రాజారామమోహనరావు ప్రముఖ రచయిత, అనువాదకుడు, సాహితీవిమర్శకుడు. పలు పత్రికల్లో అసంఖ్యాకమైన ముద్రిత రచనలు, ఎన్నో బహుమతులు పొందిన ఆయన తెలుగు సాహిత్యంలో తనదైన స్థానాన్ని సాధించుకుంటున్నారు. కథారచయిత, విమర్శకునిగానే కాక తెలుగు సినీవిమర్శలో కూడా తనదైన ముద్రవేశారు ఆయన.
## వ్యక్తిగతం జీవితం
1948 సం.లో రాజమండ్రి లో జన్మించారు.
వీరి స్వస్థలం ఏలూరు.(ప.గో.జి)
ఏడవ తరగతి వరకు పాఠశాలలకు వెళ్ళలేదు.
7 వ తరగతి పెద్దాపురంలో చదివారు.
తరువాత ఇంజనీరింగ్ చేశారు.
సెంట్రల్ రైల్వే నాంపల్లి లో ఉద్యోగిగా పనిచేశారు.gor

## రచనారంగం
రాజారామమోహనరావు విలక్షణమైన కథావస్తువుతో క్లుప్తంగా కథలు, నవలలు రాయడంలో సిద్ధహస్తులు. ఆయన పలు పురస్కారాలు పొంది, నవలల పోటీల్లో, కథల పోటీల్లో విజయాలు సాధించారు. తెలుగు పుస్తకాలను ఇతర భాషల్లోకి అనువాదం చేశారు. తెలుగులో ప్రఖ్యాతమైన నవలలను పాఠకులకు "నవలా హృదయం" శీర్షికన పరిచయం చేశారు.

## రచనల జాబితా
### పత్రికల్లో ప్రచురించిన రచనలు
* మొదటి కథ : ఒక్కక్షణం
* కథలు - 200కి పైగా
* నవలలు - 17
* అనువాద కథలు - 30
* అనువాద నవలలు - 3

### నవలలు
* పరాయినీడ

### కథసంపుటాలు
* వరద - ఎమెస్కో పాకెట్ బుక్స్ - 1975
* తెల్లటి చీకటి -జ్యేష్ఠ లిటరరీ ట్రస్ట్ - 1999
* లోలోపల... - చినుకు ప్రచురణ -2011
### ఇతరాలు
* thumb|వి.రాజారామమోహనరావు రాసిన నవలా హృదయంనవలా హృదయం= జనవరి 2013 వి.ఎన్.ఆర్ బుక్ వరల్డ్ ,చౌడపల్లి,చిత్తూరు జిల్లా వారు ప్రచురించారు.  
*27 ప్రసిద్ద తెలుగు నవలల విమర్శనాత్మక పరిచయాలు నవలాహృదాయంలో వున్నాయి.

## పురస్కారాలు, బహుమతులు
ఆయన సాహిత్యరంగంలో కృషికి పలు పురస్కారాలు, వివిధ రచనల పోటీల్లో బహుమతులు పొందారు
### పురస్కారాలు
జ్యేష్ఠ లిటరరీ ట్రస్ట్ పురస్కారం - 1999
పాకాల రామలక్ష్మి పురస్కారం - 2001
పొట్టి శ్రీరాములు తెలుగు విశ్వవిద్యాలయం కథానికా ప్రక్రియ పురస్కారం(తెల్లటి చీకటి కథా సంపుటికి) - 2002
పులికంటి సాహితీ సత్కృతి - 2002
గురజాడ 150 జయంతి స్మారక పురస్కారం(చేదోడు కథకి) - 2012
### బహుమతులు
వివిధ సంస్థలు, పత్రికలు నిర్వహించిన పోటీల్లో కథలకు, నవలలకు ఇరవై సార్లు బహుమతులు పొందారు
పఠనాపరంగా, ప్రయోగపరంగా, ఉద్యమస్ఫూర్తి వల్ల, సృజనాత్మకమైన కొత్త దృక్కోణం వల్ల, రచనాపరమైన నైపుణ్యంతో.... ఇలా రకరకాలుగా ఎంతో ప్రాచుర్యం పొందిన ప్రసిద్ధ తెలుగు నవలలు ఎన్నో ఉన్నాయి. అలాంటి రచనల్లో కొన్నింటిని అమెరికాలో వెలువడే తెలుగునాడి మాసపత్రిక కోసం విమర్శనాత్మక పరిచయాలుగా నేను రాశాను. ఆ రచనల సంపుటే ఈ పుస్తకం అంటూ తన నవలాహృదయం గురించి వెల్లడించారు.
## ఇతరుల మాటలు
* సామాజిక భాద్యతలో భాగంగా తాను మంచి కథలు రాస్తూ, ఆ కథల ద్వారా పాఠకుడికి ఓర్పునీ, నేర్పునీ, నేర్పించే శక్తిమంతమైన కలం రాజారామమోహనరావుది. కథావస్తువు. శైలీ, శిల్పం అన్నీ అందంగా అమరిన గొప్ప కథ ’చిరిగిన తెరచాప’. మద్యతరగతి బతుక్కి ధ్వని మంతమైన శీర్షిక! -విహారి

## మూలాలు


## ఇవి కూడా చేర్చండి

వర్గం:తెలుగు రచయితలు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:జన్మస్థలం తెలియని వ్యక్తులు
గొడవర్రు (కొల్లిపర)

**గొడవర్రు (గొడవఱ్ఱు)**, గుంటూరుజిల్లా, కొల్లిపర మండలానికి చెందిన రెవెన్యూయేతర గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.

### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.

:
## మూలాలు


వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:కొల్లిపర మండలం లోని రెవిన్యూయేతర గ్రామాలు